30.1.2004 Den Europæiske Unions Tidende L 27/55 KOMMISSIONENS BESLUTNING af 29. januar 2004 om beskyttelsesforanstaltninger mod aviær influenza i visse lande i Asien for så vidt angår import af fugle, bortset fra fjerkræ (meddelt under nummer K(2004) 257) (EØS-relevant tekst) (2004/93/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/] EØF og 90/675/EØF ()), senest ændret ved direktiv 96/43/EF (?, særlig artikel 18, stk. 1, og ud fra følgende betragtninger: (1) — Aviær influenza er en infektiøs virussygdom hos fjerkræ og fugle, som kan være dødelig og forårsage forstyr- relser, der hurtigt kan udvikle sig til en epizooti, som kan udgøre en alvorlig trussel mod dyre- og folkesund- heden og gå voldsomt ud over fjerkræopdrættets rentabi- litet. (2) — Der er blevet bekræftet forekomst af aviær influenza i en række lande i Asien, bl.a. Cambodja, Japan, Laos, Paki- stan, Folkerepublikken Kina inkl. Hongkong, Sydkorea, Thailand og Vietnam. (3) — Sygdomssituationen i Indonesien med hensyn til aviær influenza er uklar. (4) — Det er ikke tilladt at importere levende fjerkræ og rugeæg fra nogen af de nævnte lande. (5) — Import af fersk kød af fjerkræ, strudsefugle, vildtlevende og opdrættet fjervildt og fjerkrækødtilberedninger og fjerkrækødprodukter, kødtilberedninger og råvarer til fremstilling af foder til selskabsdyr, som består af eller indeholder kød af de ovennævnte arter, og import af konsumæg fra Thailand til Fællesskabet er blevet suspen- deret ved Kommissionens beslutning 2004/84JEF (?), og det er ikke tilladt at importere de pågældende varer fra nogen af de andre nævnte lande. () EFT L 268 af 24.9.1991, s. 56. (?) EFT L 162 af 1.7.1996, s. 1. () EUT L 17 af 24.1.2004, s. 57. (6) — I henhold til Kommissionens beslutning 2000/666/EF (?) er det tilladt at importere fugle, bortset fra fjerkræ, fra alle OIE-medlemslande (OIE = Verdensorganisationen for Dyresundhed), forudsat at oprindelseslandet giver dyre- sundhedsgarantier og at der i medlemsstaterne træffes strenge foranstaltninger vedrørende karantæne efter import, således at man undgår, at der eventuelt indføres fjerkræsygdomme til EF-fjerkræflokke. (7) — På grund af den ekstraordinære sygdomssituation i en række lande i Asien og de mulige alvorlige konsekvenser i forbindelse med de pågældende specifikke aviær influ- enza-virusstammer bør import af fugle, bortset fra fjerkræ, men inklusive selskabsdyr, der ledsager deres ejere til Den Europæiske Union, fra Cambodja, Indone- sien, Japan, Laos, Pakistan, Folkerepublikken Kina inkl. Hongkong, Sydkorea, Thailand og Vietnam imidlertid suspenderes med henblik på at udelukke al risiko for, at sygdommen forekommer i karantænestationer, der hører under medlemsstaternes myndigheder. (8) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Medlemsstaterne suspenderer straks import af »levende fugle, bortset fra fjerkræ« som defineret i Kommissionens beslutning 2000/666/EF fra Cambodja, Indonesien, Japan, Laos, Pakistan, Folkerepublikken Kina inkl. Hongkong, Sydkorea, Thailand og Vietnam, herunder også fugle, der ledsager deres ejere (selskabsdyr). (') EFT L 278 af 31.10.2000, s. 26. Beslutning senest ændret ved beslutning 2002/279/EF (EFT L 99 af 16.4.2002, s. 17).